સુપ્રસિદ્ધ યાત્રાધામ ડાકોરમાં વોર્ડ નં. ૬માં પ્રાથમિક સુવિધાના અભાવે ભાજપના નગર સેવક ઉપવાસ આંદોલન કરતાં સોમવારે વોર્ડ નં. ૬ની મહિલાઓએ સમર્થન આપ્યુ હતું. જેમાં નગરપાલિકામાં મહિલાઓ દ્વારા હલ્લાબોલ કાર્યક્રમ આપ્યો હતો. તેમજ નગરપાલિકાના કમ્પાઉન્ડમાં પ્રમુખ અને ચીફ ઓફીસરની ‘હાય હાય’ના સૂત્રોચ્ચારો કર્યા હતા. મામલો થાળે પાડવા માટે પોલીસને બોલાવવાની ફરજ પડી હતી. સતત ત્રીજા દિવસે ઉપવાસ આંદોલનની લડત આપતાં નગરના ૬૦ જેટલા પ્રજાજનોએ ટેકો આપ્યો હતો. તેમજ કેટલાક નગરજનો દ્વારા ઉપવાસ આંદોલનને મજબૂત બનાવવા ૨૦ જેટલા રહીશોએ પ્રતિક ઉપવાસમાં પણ જોડાયા હતા.